กรมการขนส่งทางบก ยังเข้มงวดกวดขันรถทุกประเภทไม่ให้มีควันดำเกินมาตรฐาน ตรวจเพิ่มอีก 4 คันในวันนี้
กรมการขนส่งทางบก ยังเข้มงวดกวดขันรถทุกประเภทไม่ให้มีควันดำเกินมาตรฐาน ตรวจเพิ่มอีก 4 คันในวันนี้นายจิรุตม์ วิศาลจิตร อธิบดีกรมการขนส่งทางบก เปิดเผยว่า ขณะนี้กรมการขนส่งทางบก ยังดำเนินการเข้มข้นในการแก้ไขปัญหาฝุ่นละอองขนาดเล็ก PM2.5 อย่างเร่งด่วน โดยเข้มงวดกวดขันรถทุกประเภทไม่ให้มีควันดำอย่างต่อเนื่อง เป็นหนึ่งในสาเหตุของฝุ่นละอองขนาดเล็ก PM2.5 บูรณาการกับกรมควบคุมมลพิษ สำนักงานตำรวจแห่งชาติ กรุงเทพมหานคร และหน่วยงานอื่นที่เกี่ยวข้อง โดยจัดชุดผู้ตรวจการขนส่งเฉพาะกิจเคลื่อนที่เร็ว ออกตั้งจุดตรวจวัดควันดำรถบนท้องถนนบริเวณที่มีค่า PM2.5 สูง นอกจากนี้ ได้จัดผู้ตรวจการขนส่งจำนวน 16 ชุด ตั้งด่านตรวจจับรถบรรทุกและรถโดยสารที่มีค่าควันดำเกินกว่าที่กฎหมายกำหนดบนถนนสายหลักและสายรองในเขตกรุงเทพมหานครและปริมณฑล เพื่อสกัดรถควันดำและลดปริมาณฝุ่นละอองขนาดเล็ก PM 2.5 ในส่วนสำนักงานขนส่งจังหวัดทั่วประเทศ เข้มงวดตรวจวัดควันดำรถบนถนนสายหลัก สายรอง ณ สถานีขนส่ง และบูรณาการกับสถานีตำรวจในพื้นที่ เพื่อไม่ให้มีรถควันดำวิ่งบนถนน โดยให้เปรียบเทียบปรับรถที่มีค่าควันดำสูงเกิน ร้อยละ 45 ในอัตราสูงสุดรายละ 5,000 บาท และออกคำสั่งผู้ตรวจการ “ห้ามใช้รถโดยเด็ดขาด” กรณีรถที่มีค่าไม่เกินมาตรฐานแต่อยู่ในเกณฑ์ 30 – 45 เปอร์เซ็นต์ ให้ผู้ตรวจการขนส่งแนะนำเจ้าของรถให้ดูแลบำรุงรักษารถให้อยู่ในสภาพพร้อมใช้งานและได้เพิ่มจุดให้บริการตรวจสอบสภาพรถที่จะขอดำเนินการทางทะเบียนและภาษีรถในพื้นที่รอบนอกกรุงเทพมหานคร ณ สถานีขนส่งสินค้าพุทธมณฑล สถานีขนส่งสินค้าร่มเกล้า และสถานีขนส่งสินค้าคลองหลวง เพื่อแก้ไขปัญหาการจราจรสำหรับรถบรรทุกและรถโดยสารที่จะเข้ามายื่นขอดำเนินการในเขตกรุงเทพมหานครชั้นในสำหรับผลการ จัดผู้ตรวจการลงพื้นที่ตรวจวัดค่าควันดำรถโดยสารและรถบรรทุก ตามมาตรการป้องกันค่าฝุ่นพิษเกินมาตรฐาน PM 2.5 บริเวณต่างๆ เฉพาะวันที่ 20 มกราคม 2563 ตรวจวัดค่าควันดำรถทั้งสิ้น 394 คัน แบ่งเป็นรถบรรทุกรับจ้างไม่ประจำทาง 126 คัน, รถบรรทุกส่วนบุคคล 93 คัน, รถโดยสารประจำทาง 160 คัน, รถโดยสารไม่ประจำทาง 15 คันพบรถที่มีค่าควันดำเกินเกณฑ์มาตรฐานที่ราชการกำหนด 4 คัน รถโดยสารประจำทาง 1 คัน,รถบรรทุกส่วนบุคคล 1 คัน,รถบรรทุกรับจ้างไม่ประจำทาง 2 คัน ยอดสะสมตั้งแต่วันที่ 8 ตุลาคม 2562 - 20 มกราคม 2563 ตรวจรถทั้งสิ้น 24,702 คัน พบควันดำเกินเกณฑ์ฯ 148 คัน ออกใบเตือน 47 คัน